Laiemas plaanis  tundus, et tüdrukud meeldivad Edile veidi rohkem, sest jäi mulje, et poistele ei otsita üldse tööd. Üks poiss otsis seda lõpuks endale ise. Sander, kes tuli ainult lühikeseks ajaks, oli hoopis ilma tööta, sest "vahendaja" ei olnud vahendamisest ilmselgelt huvitatud. Farmis oli kusjuures sorteerijatest küll puudus, neile oleks veel vähemalt viit inimest tööle vaja olnud, aga nad keeldusid mehi palkamast, öeldes, et see on naistetöö. Oleks muidugi võinud üritada Sandrile seelikut selga ajada ja teda Sandrana  esitleda, aga nii meeleheitel me veel ei olnud.